Komisjoni määrus (EÜ) nr 1264/98,

17. juuni 1998,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1048/98, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli veerus 1 kirjeldatud kaubad klassifitseerida vastava veerus 2 näidatud CN-koodi alla veerus 3 esitatud põhjustel;

on asjakohane, et liikmesriigi tolli poolt väljastatud siduvat tariifiinformatsiooni, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, võib tariifiinformatsiooni pidaja komisjoni 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, [3] artikli 12 lõike 6 alusel kohaldada veel kolme kuu jooksul;

tolliseadustiku komitee tariifi- ja statistikanomenklatuuri osakond ei ole lisatud tabeli toodete nr 2, 4, 6 ega 7 kohta eesistuja määratud tähtaja jooksul arvamust avaldanud;

käesoleva määrusega ettenähtud meetmed on toodete nr 1, 3 ja 5 osas kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli veerus 1 kirjeldatud kaubad klassifitseeritakse edaspidi koondnomenklatuuris vastavate nimetatud tabeli veerus 2 esitatud CN-koodide alla.

Artikkel 2

Liikmesriigi tolli poolt väljastatavat siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. juuni 1998

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 151, 21.5.1998, lk 1.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Pulber, mis sisaldab 80 massiprotsenti täispiimapulbrit ja 20 massiprotsenti vadakut ning mille koostis (massiprotsentides) on järgmine:vesi: 5valk: 21piimarasv: 24tuhk: 6laktoos: 44 | 04049023 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 0404, 040490 ja 04049023 sõnastusega |

2.Pulber, mis sisaldab 80 massiprotsenti täispiimapulbrit ja 20 massiprotsenti muid koostisosi (8 % laktoosi, 11,8 % maltodekstriini, mis sisaldab dekstroosina väljendatud redutseerivat suhkrut üle 10 %, kuid alla 20 % kuivainemassist, ning mineraale, letsitiini ja vitamiine) ning mille koostis (massiprotsentides) on järgmine:laktoos: 41piimarasv: 21piimavalk: 21maltodekstriin: 12 | 04049083 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 0404, 040490 ja 04049083 sõnastusega |

3.Toode, mis on ebaregulaarsetest, juustulõhnalistest, kollakashallidest graanulitest koosneva ploki kujuline, külmutatud, ning mille koostis on järgmine (massiprotsentides):kuivaine: 60piimarasv: 28valk: 27vadakuvalk: 3,5laktoos: 1,0tuhk: 3,3naatriumkloriid: 0,7 | 04061020 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 0406, 040610 ja 04061020 sõnastusega Vähese laktoosi- ja vadakusisalduse tõttu tuleks toodet käsitada kohupiimana |

4.Pallikujuline kummiaraabikuga kaetud toiduaine, mida on võimalik süüa ühe suutäiena ja mis koosneb peamiselt piimašokolaadist, suhkrust, rummist, purustatud kookospähklist, kakaomassist ja kakaovõist | 18069011 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, 18. grupi täiendava märkuse ning CN-koodide 1806, 180690 ja 18069011 sõnastusega |

5.Kapslikujuline toidulisand, mis sisaldab maltodekstriini (70 %), magneesiumstearaati (3 %) ja askorbiinhapet (0,5 %) ning millele on lisatud piimhappebakterid (Bifidobacterium breve ja B. longum, Lactobacillus acidophilus ja L. rhamnosus, ligikaudu 1 miljard grammi kohta) | 21069098 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 2106, 210690 ja 21069098 sõnastusega |

6.Rapsiõli (98 %) ja bensiini (2 %) segu | 38249095 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 3824, 382490 ja 38249095 sõnastusega Bensiini (2 %) lisamine annab tootele kütuse omadused |

7.Segu, mis koosneb rapsiõlist (98 %) ning diisliõli ja muude raskete õlide segust (2 %) | 38249095 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 3824, 382490 ja 38249095 sõnastusega Diisliõli ja muude raskete õlide segu (2 %) lisamine annab tootele kütuse omadused |

--------------------------------------------------